জর্জিয়াতে ভেঙে পড়ল তুর্কি মিলিটারি বিমান, মৃত ২০

ওয়েব ডেস্ক: আজারবাইজান থেকে দেশে ফেরার পথে জর্জিয়া সীমান্তে ভেঙে পড়ল তুর্কি মিলিটারি বিমান(Turkey Plane Crash)। তুরস্কের সামরিক বাহিনীর একটি সি–১৩০ কার্গো বিমান (Turkish C-130 Military Plane Crashe) মঙ্গলবার জর্জিয়ায় ভেঙে গিয়েছে। দুর্ঘটনায় ২০ জনের মৃত্যু হয়েছে। সূত্রের খবর, এই মুহূর্তে উদ্ধারকাজ চলছে। বিমানটিতে ২০ জন সেনাকর্মী ছিলেন ৷ তাঁদের প্রত্যেকেরই মৃত্যু হয়েছে বলে খবর৷ তুর্কি দেশের প্রেসিডেন্ট এর্দোগান গভীর শোক প্রকাশ করে বলেছেন, মৃতরা দেশের শহিদ।

আজারবাইজান থেকে তুরষ্কে ফেরার পথে জর্জিয়া সীমান্তে ওই সামরিক কার্গো বিমানটি ভেঙে পড়ে মঙ্গলবার। তুরস্কের প্রেসিডেন্ট এরদোগান বলেন, ‘আজারবাইজান থেকে দেশে ফেরার পথে একটি সি-১৩০ সামরিক কার্গো বিমান জর্জিয়া-আজারবাইজান সীমান্তের কাছে ভেঙে পড়েছে ৷ আমরা গভীরভাবে দুঃখিত। জর্জিয়ান কর্তৃপক্ষের সঙ্গে মিলে আমাদের অনুসন্ধান ও উদ্ধার অভিযান অব্যাহত রয়েছে। জর্জিয়ার কর্তৃপক্ষ জানিয়েছে, দুর্ঘটনার কারণ অনুসন্ধানে একটি বিশেষ কমিটি গঠন করা হয়েছে এবং ব্ল্যাক বক্স উদ্ধার করার চেষ্টা চলছে। সি–১৩০ হারকিউলিস বিশ্বের অন্যতম নির্ভরযোগ্য সামরিক পরিবহন বিমান হিসেবে পরিচিত। তুরস্কের সামরিক দক্ষতা এবং লজিস্টিক শক্তি বৃদ্ধিতে এই বিমানটির ভূমিকা অত্যন্ত গুরুত্বপূর্ণ। চার ইঞ্জিনবিশিষ্ট এই বিমানটি সেনা ও সরঞ্জাম পরিবহনে দীর্ঘদিন ধরে ব্যবহৃত হয়ে আসছে।